Exqrch/javanese-Komodo-pixelgpt huggingface dataset:
Sapunika, Beksan Gambyong Pareanom dipunsuguhaken minangka beksan “sugeng rawuh” kanggé nyambut tamu-tamu ingkang rawuh ing kraton
Kajaba punika,boten namung wonten kraton kemawon, nanging ing papan panggènan pariwisata kados ta Ambarukmo Palace Hotèl ugi asring ngedalaken beksan Gambyong Pareanom kanggé nyambut tamu (sanajan tata busananipun boten sami persis kaliyan gaya Mangkunagaran)
Tata Rias lan Busana
Sanajan sampun dipunbesut kanthi alus nganggé paugeran-paugeran beksan kraton, ing babagan busana taksih katingal bilih beksan Gambyong punika asalipun saking jogèd rakyat
Busana ingkang dipunagem nalika mbeksa taksih kagolong prasaja, boten kados busana beksan kraton kados ta Bedhaya lan Srimpi
Busana penari gambyong dipunwastani "angkinan" utawi "kembenan"
Penari Gambyong ngagem jarik ingkang dipunwiru ngajeng lan angkin utawi kemben kanggé nutup payudara
Padatan kemben punika corakipun manalagi, nanging kadhang kala gadhah motif nganggé benang mas
Dhadha ingkang nginggil boten katutup kemben, namung wonten kalung kang gumantung.
Sampur (lendang) dipunsampiraken ing pundhak sisih tengen
Perhiasan ingkang dipunagem inggih punika kalung, subang (suweng), lan gelang
Rikmanipun dipungelung radi wiyar, dipuntutupi harnet, dipasangi cunduk mentul lan cunduk jungkat
Cunduk mentul dipunpasang ing gelungan utawa sanggul, déné cunduk jungkat ing mbun-mbunan
Ing gelung uga dipunparingi roncenan kembang mlathi
Tata busana beksan Gambyong Pareanom lan beksan Gambyong utawi taledhek namung sami ing bab pangagemipun jarik
Penari beksan Gambyong Pareanom nutup jajanipun (payudara) ngagem mekak
Penari beksan Gambyong Pareanom ugi ngagem jamang kados penari Srimpi gaya Mangkunagaran ing mustakanipun
Sampur boten namung dipunsampiraken kados taledhek, nanging dipuniket ing padharan banjur dipunkencengi ngagem sabuk pending
Pucuk-pucuking sampur nggantung ing ngarepan, tiba nganti meh tekan lemah
Gelang ingkang dipunagem boten namung gelang sakwontenipun, nanging ugi ngagem kelat bahu, inggih punika gelang ingkang dipuanagem ing lengen
Kalung lan sumping ingkang dipunagem déning penari Srimpi ugi dipungem déning penari Gambyong Pareanom
Manawi dipuntingali saking busana,boten katingal bilih beksan Gambyong Pareanom sajatosipun beksan saking jogèd rakyat
Nanging manawi dipunjingglengi kathi premati,obahing awak (gerak), rupa jogedipun taksih prasaja lan katingal sanget anggènipun mendhet obahan jogedane taledhek
Bèntenipun, taledhek punika njoged sinambi nembang lan jogedanipun kanthi improvisasi, nanging penari Gambyong Pareanom boten
Penari Gambyong Pareanom kedah manut paugeran-paugeran ingkang sampun dipuntemtokaken déning koreografer lan boten nembang
Beksan Gambyong Surakarta lan beksan Golek Yogyakarta gadhah tema lan koreografi ingkang sami
Beksan Gambyong lan beksan Golek punika kalebet jogèd tunggal, nanging saged dipunsuguhaken kanthi sesarengan, kathah tiyang
Kekalihipun nggambaraken daya tarik wong wadon kang isih enom, nanging beksan Gambyong ngundhang birahi lan mencut wong lanang
Pramila,beksan Gambyong iku dipunbeksakaken kanthi èsem kang kenes
Nanging kajaba punika, beksan gambyong ugi mujudaken gambaran watak wanodya Jawi ingkang alus..
Krishna Balagita Krishna Balagita (lair ing Jakarta, 26 Maret, 1967; yuswa 59 taon) utawi langkung misuwur ngasta asma Krishna punika satunggaling pangripta lagu saking Indonésia
Krishna punika wiwit dikenal saking tembang-tembangipun wonten grup musik Ada Band
Krishna ugi salah sawijining pendiri grup musik Ada Band kaliyan Ibrahim Imran (Baim), Suriandika Satjadibrata (Dika), Iso lan E'el ing taun 1996
Sajatosipun pikajengan Krishna ingkang ageng kanggé babagan musik sampun katingal saking yuswa 10 taon
Piyambakipun rumaos manawi saghed lestantun ing sakijroning tlatah musik
Syukur sanget Krishna lair ing kuluwarga ingkang remen kaliyan musik
Ibunipun gandrung sanget kaliyan gending jawi, mocopatan lan wewayangan
Kamasipun ugi remen sanget mirengaken musik jazz, klasik kaliyan rock
Dados Krishna alit sampun langkung mirengaken musik saking jenre ingkang béda-béda
Ing yuswanipun ingkang kaping 9 Krishna sampun nyinaoni piano piyambak nanging piyambakipun sampun saghed mangertos mbedha'aken akur-akur mayor utawi minor
Nalika yuswanipun ngancik 11 taon Krishna sampun gadah grup musik kaliyan lare-lare sabayanipun
Sabibaripun yuswa 16 taon Krishna péngin sanget ngangsu kawruh dhumateng satunggaling guru ingkang mumpuni
Impenipun mawujud, ndungkap yuswa 17 taon Krishna kepanggeh Jack Lesmana boponipun pemusik Indra Lesmana
Lajeng Krishna miwiti nyinaoni ngèlmu téyori lan praktek musik jazz saking Jack Lesmana
Dumugi yuswa 21 taon Jack Lesmana tilar donyo, kawusananipun Krishna nyinaoni musik saking putranipun Indra Lesmana lan minangoni ing sekolah musik piyambakipun..Ing taon 1993 Krishna ijrah dateng Australia mawujudaken roso ing ati pikajeng ngangsu kawruh ngèlmu piano saking Paul MacNamara
Ing taon 1994 Krishna ngambali maleh dateng Indonésia lan miwiti maen dateng festival-festival jazz
Krishna naté konser kaliyan Maryono Quintet ing Jak Jazz taon 1995
Ndungkap yuswanipun ingkang kaping 21 Krishna nyobi kasugiran dados juru musik profesionel, salah setunggil kapinginanipun saghed makarya dateng panggènan kafe-kafe lan hotèl
Krishna miwiti nyambut damel, bejanipun setaon melampah nyambut damel ing kafe Krishna kepanggeh malih kaliyan Maryono (juru seksopon saking Surabaya ingkang sampun misuwur ing donya jazz)
Maryono kasengsem marang kaprigelan pianonipun Krishna, Lajeng Krishna dipunpendet dados juru piano grup musik piyambakipun
Bejanipun maleh Krishna ugi saged nimbo ngèlmu saking piyambakipun lan piyantun-piyantun sepuh ingkang sanèsipun
Amargi katresnan Krishna kaliyan musik Jazz, ing taon 2002 Krishna medalaken album Jazz instrumental ingkang dibantu kanca-kanca kados ta Indra Lesmana, Déwa Budjana, Tohpati, Indro Hardjodikoro lan langkung kathah maleh
Ing taon 1997 Ada Band ngedalaken albumipun ingkang kaping setungggal, judhul albumipun "Seharusnya"
Tembang Seharusnya pikantok atur sapala ingkang cekap saé saking pamiarsa musik Indonésia
Lajeng ing taon 1999 medal album ingkang kaping kaleh, linuweh beja Ada Band angsal sesadean 100 èwu copy, tembang "Ough" dados andalanipun lan tembang "Bilakah" dados singel kaping kaleh
Nanging sabibaripun album punika, Ada Band kedah legowo kecalan 2 personelipun.
Iso kaliyan E'el milih medal saking Ada band, boten jelas jalaran lan sebab musababipun
Sawentara boten enten juru dram, Ada band anggawe audisi, sawetawes dangu sambetipun Ada Band mendet Rama putronipun Yaya Moektio
Lajeng juru dram digantosaken kaliyan Rama, piano lan keyboard di cepeng kaliyan Krishna piyambakan
Ing taon 2001 album Tiara medal, takseh angsal sesadean ingkang cekap saé
Dumugi album ingkang kaping sekawan Ada Band angsal prakawis maleh, wayah punika Baim piyambak ingkang lengser saking Ada Band
Ada Band boten saged menopo-nopo, mbok bilih Allah sampun anggawe garis takdiripun kados makaten
Sukmanipun Ada Band kantun separo kantun Krishna lan Dika ingkang pemaen asli
Akhir taon 2001 Ada Band ngalami wayah-wayah sepen (sepaninggalan Baim Ada Band boten saged nyambut damel lantaran boten gadhah penyanyi)
Lajeng ugi wayah punika Ada Band nyobi anggawe audisi maleh madosi penyanyi énggal
Kinten-kinten gangsal 7 penyanyi sampun dipuncobi audisi nanging Ada Band namung kasengsem kaliyan Donnie lan mutusaken Donnie kanggé panggantinipun Baim
Rawuhipun Donnie kaliyan Marshal ing gitar anggawe Ada Band sumrimgah maleh, album "Metamorphosis" laris manis dateng pasaran
Ada band angsal sesadean 300 èwu copy
Sewarso ngajeng Ada Band ngedalaken album Dicography njeh disyukuri sanget takseh angsal sesadean ingkang saé
Ing taon 2005 medal album Heaven of Love, tembang "Manusia Bodoh" melampah saé sanget
ngantos angsal sesadean 600 èwu copy ing wedal 6 wulan
Salajengipun Ada Band melampah tur saubengipun Indonésia kaliyan Ari Lasso
Taon 2006 medal album Romantic Rhapsody, tembang Karena Wanita dados andalanipun
Disyukuri sanget, maleh ing wedal 6 wulan saghed angsal sesadean 500 èwu copy.Taon 2007 Ada Band ngedalaken album Cinema Story lajeng tembang andalan Selamanya dipun ngginakaken kanggé Original Soundtrackipun
Taon 2008 wonten prakawis ageng maleh ngantos Krishna piyambak ingkang medal saking grup punika
Ing taon 2007 Krishna anggawe kompilasi tembang-tembang piyambakipun ngasta asma Krishna & the New Spectrum,kathah ngginakaken penyanyi saking njawi kanggé nembangaken tembang-tembang ingkang dipunaransir maleh
Penyanyi kados Ian Kasela, Happy Salma lan Dudi Nuno wonten ing album punika.
Lombok abang Lombok abang utawa sabrang (jeneng Latin: "Capsicum Annuum L.") yaiku sajinis bumbu masak lombok kang duwé warna abang lan rasané ora pati pedhes
Lombok isih kalebu kulawarga "Solanaceae"
Lombok asalé saka Amérika tropis, kasebar saka Meksiko nganti lor Amérika Kidul
Ing Indonésia|Indonésia, lombok abang lumrahé ditandur saka laladan pinggir sagara nganti ing tlatah pagunungan.
Lempuyang Lempuyang utawa kang diarani "Zingiber spp." iku salah siji tuwuhan rimpang kang kagolong tuwuhan bumbon crakèn
Lempuyang iku kagolong tuwuhan tahunan, dhuwuré bisa nganti 1,75 mèter
Tuwuhan iki duwé wit kang semu, wit thukul saka kelopaké godhong kang silih ngebungkus
Godhong wujudé kaya tombak, bunder dawa, pucuké lancip lan bongkoté cilik
Kembangé saka "umbi batang" kang ing pucuke ana bonggolé
Tuwuhan iki bisa urip ning alam babas lan bisa urip ing panggonan kang dhuwuré 0-1.200 mèter mèter sadhuwuré sagara
Lempuyang ana telung werna, ya iku: lempuyang pahit ("Zingiber americanus BI"), lempuyang wangi ("Zingiber aroamticum vahl"), lan lempuyang gajah ("Zingiber zerumber S")
Klasifikasi Lempuyang: Kandungan kimia
Kandhungan kimia ing lempuyang: Cara budidaya
Cara ngembangké lempuyang iku nganggo rimpang
Cara ngopèni tuwuhan iki kaya tuwuhan lumrahé, kudu cukup banyuné kanthi ara disiram lan dijaga kelembapan udarané lan diwènèhi rabuk kompos utawa rabuk organik
Tuwuhan iki merlokaké srengéngé kang cukup
Lempuyang iku tuwuhan kang bisa digunakaké dadi bahan usada: Rhizoma seger, ditumbuk, banyune diperes
Lempuyang gajah, bengle, kunir, sunti diulek nganti alus lan didokok ing nduwure weteng, utawa digodhog diombe banyune
Rimpang, ditambah kapur sithik, diulek, tambahi banyu, diperes, banjur diombe
Rimpang, ditambahi kapur sithik, diulek, ditambahi, diperas, banjur diombe
Rimpang, ditambahi kapur sithik, menyan sithik, diulek, ditambahi banyu, diperes, diombe kanggo ngresiki getih
Rimpang lempuyang pahit diuleg banjur dicampur lenga klapa lan awulayan, banjur dioleske ing panggonan kang lara
Rimpang lempuyang wangi diparut, dicampur karo gula jawa, lan digodhog karo banyu sacukupe
Banyuné diombé sadina kaping telu akèhé sasendok mangan.
Nayakotama Mahamantri yaiku ketua mantri utawa sawenèh wong kang ngepalani siji kabinèt ing sawiji nagara ing sistem parlemèntèr
Lumrahé dijabat déning pulitikus, sanadyan ing sawatara nagara, mahamantri dijabat déning militèr
Ing sawatara sistem, mahamantri duwé hak milih lan ngganti anggota kabinèté, lan mènèhi alokasi kalungguhan mau marang wong kang dipilih
Indonésia naté duwé kalungguhan mahamantri, diwiwiti saka Kabinèt Sjahrir I kang dipangajengi Sutan Syahrir ing tanggal 14 November 1945, lan dipungkasi déning Kabinèt Djuanda ing tanggal 10 Juli 1959 kang dibawahi Djuanda Kartawidjaja kanthi kawedharé Dhekrit Présidhèn 5 Juli 1959.
Masjid Ampel Masjid Ampel diadegaké taun 1421 ing Raden Mohammad Ali Rahmatullah utawa Sunan Ampèl lan direwangi sahabaté ya iku, Mbah Sholeh lan Mbah Sonhaji, lan direwangi para santri
Ing ndhuwur lemah ing désa Ampèl (sakiki Kalurahan Ampel,) Kacamatan Semampir kira-kira 2 kilomèter sak arah wétan Treteg Abang (Jembatan Merah)
Sunan Ampèl saliyané ngadekake Masjid Ampèl, uga ngadekake Pondok Pesantren Ampèl
Masjid Ampèl kagolong masjid kuna kang ana di pérangan wétan Kuta Surabaya, Jawa Wétan
Masjid iki ngadeg kang digawé ing Sunan Ampel, lan ing sakiteré ana komplek pasararean Sunan Ampel lan pasareane Kiai Haji Mas Mansur(#ALIH) iku tokoh Islam lan pahlawan nasional Indonésia
Panjenengané disarèkaké ing Pasaréyan Gipo, sisih wétan Masjid Ampèl, Surabaya
Sajeroning jaman saiki, Masjid Ampel ndadèkaké salah sijiné tlatah wisata ing laladan saubengé ing tlatah Surabaya
Masjid Ampèl uga dikubengi karo yasan kang berarsitektur Tiongkok lan Arab.Lan ing saping kiwané masjid Ampèl, ana salah sijiné sumur kang diyakini ana tuahé lan bisa dimumpangatake ing wong kang duwé kepercayaan kanggo guatake janji utawa sumpah .
The King's Speech The King's Speech iku sawijining filem drama sajarah Inggris taun 2010 sing disutradarani Tom Hooper lan nminangkakah ditulis déning David Seidler
Masjid Mantingan Masjid Mantingan inggih punika masjid ingkang taksih kagolong kino wonten ing tlatah Dhusun (Désa) Mantingan, Kacamatan Tahunan, Kabupatèn Jepara, Jawa Tengah
Masjid punika ing salebeting cariyos, jaréné dipunadegake déning Kasultanan Demak
Ngadegipun kaliyan jobin (lantai) ingkang nginggil lan dipuntutup kaliyan ubin ingkang dipundamel saking Tiongkok, ugi undhak-undhakan ingkang wonten ing ngajeng masjid
Sedaya dipundhatengaken saking nagari Makao
Wangunan payonipun campuran kaliyan seni yasan Tiongkok
Gebyok jawinipun ingkang dipunhiasi kaliyan piring cowèk kang warna biru , lan gebyok ingkang wonten ing panggénan imam lan khatib dipunhiasi kaliyan relief pesagi (segi papat) kang gambaripun wujud kéwan, lan cagak kang nembé nari (penari) dipuntatah ing watu cadhas kuning tuwa
Pangawasan ingkang merdamel utawi ingkang nggarap yasan masjid dipunpasrahaken déning Babah Liem Mo Han
Ing salebeting masjid wonten pasarèhanipun Sultan Hadlirin, garwanipun Kanjeng Ratu Kalinyamat kaliyan adhik iparipun inggih punika Sultan Trenggono, panguwaos Demak ingkang pungkasan
Salebeting masjid punika ugi wonten pasarehanipun waliyullah Mbah Abdul Jalil, ingkang asring kasebat-sebat déning asma sanèsipun inggih punika Syekh Siti Jénar.
Masjid Cheng Ho Palembang Masjid Cheng Hoo Palembang inggih punika saged dipunsebat kaliyan asma Masjid Al Islam Muhammad Cheng Hoo Sriwijaya Palembang inggih punika Masjid ingkang mauwarna Muslim Tionghoa kathi wonten ing tlatah Jakabaring Palembang
Masjid punika dipunadegake ing para sesepuh, penasihat, pangurus Persatuan Islam Tionghoa Indonésia utawa saged dipunsingkat déning (PITI) Sumatra Ler, sarta tokoh masarakat Tionghoa ing sakiteré Palembang.Masjid ingkang dipunadegaken cagak ingkang taksih gadah katurunan punika inggih gadah imam énggal kang sampun hafal 30 (tigangdasa) juz saking kitab suci umat Islam, Al-Quran inggih punikakanthi asma Choirul Rizal Salajengipun, Masjid ingkang dipunadengake kaliyan perpaduan unsur Cina, melayu,
dipunadengake kaliyan perpaduan unsur Cina, melayu, lan nusantara punika sampun ngerampungi salah satunggalipun pérangan masjid kados griya imam, seketeng lan nguripake panggonan kanggé sekolah Al-Quran kanggé anak-anak lan boten dipunpungut bayar.
Bata Bata bahan yasan kanggo nggawé témbok
Kanggo gawé témbok, biyèn masarakat luwih seneng nganggo batako utawa bata, nanging yèn saiki masarakat luwih seneng nganggo hebel (beton entheng)
Bata digawè saka lemah abang, lempung, bata pasir kapur, lan bata mortar
Dènè caranè nggawè, ana bata abang konvensional (tradhisional, manual) lan bata press
Ukuranè bata 25 x 12 x 4,5 cm bisa uga luwih cilik sithik
Bata konvensional (tradhisional, bata abang)
Sing nggawé Pengrajin dhéwé, bata dicithak, banjur dipanasaké nganti garing, pungkasané di-obong.
Masjid Cheng Ho Surabaya Masjid Cheng Hoo Surabaya inggihpunika Masjid ingkang ngadahi aritektur campuran Muslim kaliyan Tionghoa ingkang wonten ing papan Radosan Gading, Ketabang, Genteng, Surabaya utawi 1.000 m Ler Gedung Balaikuta Surabaya
Masjid punika dipundirikake ing prakarsa déning sesepuh, penasehat, pengurus (PITI) lan Yayasan Haji Muhammad Cheng Ho Indonésia Jawa Wétan sarta merta kaliyan tokoh masarakat Tionghoa ingkang wonten ing saubengé ing tlatah Surabaya
Dipunbangunipun masjid punika dipunwiwiti déning penaneman watu sapindah inggih punika ing tanggal 10 Maret 2002 lan saged dipunresmekake dèening tanggal 13 Oktober 2002.
Subbasa Basa Melayu Panggonan
Deleng uga __NOEDITSECTION__ Kaca iki mratéla artikel-artikel sing ana gayutané karo sesirah #ALIH.
Jimmie Johnson Jimmie Kenneth Johnson (alias Jimmie Johnson, miyos wonten El Cajon, California, Amérika Sarékat, tanggal 17 September 1975), punika satunggiling pambalap montor NASCAR saking Amérika Sarékat, sapunika piyambakipun guyub sareng Hendrick Motorsports
Johnson sampun mimpangaken kalih gelar juwara NASCAR ing taun 20006, 2007, 2008, 2009, 2010
(Data ing nginggil ngantos 22 November 2010)
Langi Langi inggih punika ulah raga ingkang ngutamakaken karikatan utawi atlet langi ugi ing ngelangi
Gaya langi kang dilombakake inggih punika antaranipun gaya bébas, gaya kupu-kupu, gaya punggung, lan gaya dhadha
Langi (ulah raga) punika kapérang wonten mlunpat éndah, langi éndah, langi ing toya kabikak kados déné inggih punika wadhuk, bendungan ,embung, seganten, lan polo toya, anipun utawi tata caranipun palombaan langi dipuntetepake déning Federasi Renang Internasional (FINA)
Persatuan Renang Seluruh Indonésia (PRSI) inggih punika induk saking organisasi cabang ulah raga langi ing Indonésia
Panglombaan nglangi dipunwiwiti ing Éropah kirang langkung ing taun 1800
Sajeroning lomban wong kang langi nganggo gaya dhadha
Kala taun 1873, "John Arthur Trudgen" manuhaké gaya trudgen ing lomba-romba langi lajeng niru langi gaya bébas suku Indian
Kanthi sebab ora seneng ing wong Inggris ing gaya langi niruake banyu mili, Trudgen nggantos obahipun sikil dados obahipun awak kanthi kayak gunting
Langi dados salah satunggiling ulah raga ingkang dipunlombakaken wonten ing OlimpiadeAthena 1896
Nomer langi wédok dilombakake wiwitOlimpiade Stockholm 1912
Sajeroning 1902, Richard Cavill manuhaké langi gaya bébas
Federasi Langi Internasional ingkang kadanel ing taun 1908
Gaya kupu-kupu kapisan dikembangake ing taun 1930-an
Wiwit, gaya kupu-kupu kagolong dadi gaya dhadha kang durung kalebu ing gaya langi ing taun 1952
Ing Hindhia Walanda, Persarekatan Ngelangi Bandung ("Bandungse Zwembond") diadegaké ing taun 1917
Wiwit taunsakbanjuré diadegaké Persarekatan Ngelangi Jawa Kulon ("West Java Zwembond"), dan Persarekatan Ngelangi Jawa Wétan("Oost Java Zwembond") kang diadegaké ing taun 1927
wiwit jaman iku lomba ngelangi ing laladan wiwit akèh disenengi lan asring diadakake
Rekor ing kajuaraan-kajuaraanuga dicatet kanggo rekoring Walanda
Ing taun 1936,ngelangen saka Hindia Walanda kang pajenengan karan Pet Stam nyatet biji 59,9 detik kanggo nomer 100 mèter gaya bébas ing kolam langen Cihampelas Bandung
Pet Stam dikenken makili Walanda ing Olimpiade Berlin 1936
Persatuan Langi Sakubenge Indonésia diadegaké ing tanggal 21 Maret 1951, lan mumpangaté kanggo grup Federasi Langi Internasional wiwit taun sabanjuré
Pelangen saka Indonésia mèlu lomban ing Olimpiade Helsinki 1952
Dawa kolam langi sajeroning lintasan ya iku 50 m sakwentara lintasan cekak ya iku 25 m
Wiwit Federasi Langi Internasional ngumumake syarat kanggo kolam ukuran Olimpiade dikukuhaké ing dawa kolam 50 m lan amba jembar kolam 25 m.Jèroné kolam paling sitik 1,35 mèter, wiwit saka 1,0 m ing lintasan paling sitik 6,0 m dietung saka pinggir kolam kang ana piranti]né papan awalan (start)jero paling sitik ya iku ing babagan liyané 1,0 m.
Bipolar Bipolar ya iku lelara kang rasakake saben manungsa kang wis naté nglakoni pasang surut émosi
Ana kalane ana ing pucuking émosi, nanging kadang rumangsa depresi banget
Lelara iki kaya duwé loro kutub émosi, awit saka iku lelara iki sinebut bipolar (bipolar disorder)
Penyakit bipolar bisa ngganggu pagawéyan, sekolah, gayutan sosial, lan ngganggu pagawéyan sadina-dina
Sanajan bipolar bisa ditambani, akèh wong kang ora ngerti pratandhane lan ora ngerteni pitulungan kang dibutuhake
Bipolar bisa sansaya parah yèn ora gage ditambani
Awit saka iku, ngerteni mula bukane masalah iku minangka cara kanggo nambani bipolar
Penyakit bipolar (uga sinebut manik depresi) iku njalari malihe kaanan ati, ènergi, pikiran, lan solah bawa kang ora wajar (ana wayahe semangat banget, ing wayah liya depresi banget)
Penyakit bipolar bisa nganti madina-dina, kepara nganti sasen..Sasuwene episode manic, wong kang lara ipolar semangat baget anggoné makarya, ora kuwatir amarga utang, utawa ngrasa séhat sanajan mung ngaso rong jam sadina
Ing episode depresi, wong kang lara bipolar males banget anggoné tangi, kebek pangrasa ala, ora duwé pangarep-arep anggoné urip, lan ngrasa dibédakaké anggoné bebrayan ing masarakat
Pratanda tandha-tandha fase mania
Ing fase mania, wong kanthi bipolar duwé ènergi kang gedhé, kreatif, lan euforia
Anggoné ngomong rikat, turune mung sadhéla, lan hiperaktif
Rumangsa awake dhéwé kang paling kuwasa tanpa tandhing, utawa tinitah dadi wong kang gedhé
Sanadyan pratandha iki nyenengake nanging bisa uga kang lara mecul saka tata trapsila
Tuladhané, wong kanthi bipolar kerep tumindak sembrono sasuwéné episode mania, ngentèkaké dhuwit celengan, tumindak sembrono, utawa yasa investasi bisnis kang ilegal
Kejaba iku uga gampang nesu, agresif-seneng gelut, mara tangan yèn ana wong kang ora sarujuk marang panemune, lan nyalahake sapa waé kang nyaruwe marang tumindake
Sapérangan wong uga delusional utawa krungu swara-swara aneh saka njero atine
Wong kanthi bipolar, lekas nesu, rumangsa salah, ora bisa dinuga kaanan atine, ati ora tentrem
Kejaba iku, wong kang depresi bipolar uga alon-alon anggoné tumandang gawé lan celathu, akèh anggoné turu, bobot awake tambah, lan depresi psikotik ya iku kaanan wong kang ora bisa mikir kanthi realistis lan adoh saka sesrawungan.
Fermèntasi Fermèntasi iku prosès prodhuksi ènergi sajeroning sèl ing kaanan anaerobik (tanpa oksigèn)
Lumrahé, fermèntasi wujud salah siji wangun respirasi anaerobik, nanging, ana dhéfinisi kang luwih jelas kang ndhéfinisèkaké fermèntasi minangka respirasi sajeroning lingkungan anaérobik tanpa aksèptor èlèktron èksternal
Gula iku bahan kang umum asil fermèntasi
Sawetara conto asil fermèntasi ya iku étanol, asem laktat, lan hidrogen
Nanging sawatara komponèn liya bisa uga diasilaké liwat fermèntasi kaya ta asem butirat lan aseton
Ragi dikenal minangka bahan kang umum dipigunakaké sajeroning fermèntasi kanggo ngasilaké étanol sajeroning bir, anggur lan ombènan mawa alkohol liyané
Respirasi anaerobik sajeroning otot mamalia sajeroning kerja kang abot (kang ora duwé akseptor èlèktron èksternal), dapat dikategorikan minangka wangun fermèntasi kang ngasilaké asem laktat minangka prodhuk sampingan
Akumulasi asem laktat iki kang duwé peran njalari rasa kesel ing otot
Ahli Kimia Prancis, Louis Pasteur sawijining "zymologist" sepisanan nalika ing taun 1857 nggandhèngaké ragi karo fermèntasi
Dhèwèké ndhéfinisèkaké fermèntasi minangka "respirasi (pernafasan) tanpa hawa"
Persamaan Reaksi Kimia C6H12O6 → 2C2H5OH + 2CO2 + 2 ATP (Energi kang diculaké:118 kJ per mol) Dijabaraké minangka Gula (glukosa, fruktosa, utawa sukrosa) → Alkohol (étanol) + Karbon dioksida + Energi (ATP) Jalur biokimia kang dumadi, sabeneré mawa variasi gumantung jinis gula kang kalibet, nanging lumrahé nglibetaké jalur glikolisis, kang dadi péranganing tahap awal respirasi aerobik ing sapérangan gedhé organisme
Jalur pungkasan bakal mawa variasi gumantung prodhukpungkasan kang diasilaké.
Lempung Lempung iku tembung umum tumrap partikel mineral mawa krangka dhasar siliket kang diameteré kurang saka 4 mm (mikromèter)
Lempung ngandhut leburan silika lan/utawa aluminiyum kang alus
Unsur-unsur iki, silikon, oksigèn, lan aluminiyum wujud unsur kang paling akèh nyusun kendhangan bumi
Lempung kadhapur saka prosès lapuké waton silika déning asem karbonat lan sapérangan diasilaké saka aktivitas panas bumi
Lempung mbentuk gumpelan atos nalika garing lan lèngkèt yèn teles kena banyu
Sipat iki ditemtokaké déning jinis mineral lempung kang ndhominasi bahané
Mineral lempung digolongaké dhedhasar susunan lapisan oksidha silikon lan oksidha aluminiyum kang mbentuk kristalé
Golongan 1:1 duwé lapisan siji oksidha silikon lan siji oksidha aluminiyum, sauntara iku golongan 2:1 duwé rong lapis golongan oksidha silikon lan salapis oksidha aluminiyum
Mineral lempung golongan 2:1 duwé sipat elastis kang kuwat, nyusut nalika garing lan dadi gedhé nalika teles
Amarga perilaku iki sawatara jinis tanah bisa mbentuk kerut-kerut utawa "pecah-pecah" yèn wis garing.